CELEX: 32017R2405
Language: da
Date: 2017-12-20 00:00:00
Title: Kommissionens gennemførelsesforordning (EU) 2017/2405 af 20. december 2017 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Picpoul de Pinet« (BOB)

21.12.2017   
            
            
               DA
            
            
               Den Europæiske Unions Tidende
            
            
               L 342/3
            
         KOMMISSIONENS GENNEMFØRELSESFORORDNING (EU) 2017/2405
   af 20. december 2017
   om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Picpoul de Pinet« (BOB)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
   ud fra følgende betragtninger:
   
               (1)
            
            
               Frankrigs ansøgning om registrering af betegnelsen »Picpoul de Pinet« er i overensstemmelse med artikel 97, stk. 2 og 3, i forordning (EU) nr. 1308/2013 blevet gennemgået af Kommissionen. Kommissionen har fastslået, at betingelserne i artikel 93-96, artikel 97, stk. 1, og artikel 100, 101 og 102 i forordning (EU) nr. 1308/2013 er opfyldt. Den har dermed fastslået, med forbehold for en eventuel indsigelse, at den sammensatte betegnelse »Picpoul de Pinet« kan opnå beskyttelse i sin helhed på grundlag af dens traditionelle anvendelse. Kommissionen har også vurderet, at denne registrering ikke er til hinder for anvendelsen af navnet »piquepoul«, der er en druesort til vinfremstilling, eller dets synonymer, forudsat at EU-rettens principper og forskrifter overholdes, når dette navn hverken indeholder betegnelsen »Picpoul de Pinet« eller i det væsentlige henviser til det geografiske element i nævnte oprindelsesbetegnelse, således at betingelserne i artikel 100, stk. 3, første afsnit, i forordning (EU) nr. 1308/2013 ikke er opfyldt. Ansøgningen om registrering er efterfølgende blevet offentliggjort i Den Europæiske Unions Tidende
                   (2).
            
         
               (2)
            
            
               Kommissionen har ikke modtaget indsigelser, jf. artikel 98 i forordning (EU) nr. 1308/2013.
            
         
               (3)
            
            
               Betegnelsen »Picpoul de Pinet« skal i henhold til artikel 99 i forordning (EU) nr. 1308/2013 beskyttes og optages i det register, der er omhandlet i artikel 104 i samme forordning.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Betegnelsen »Picpoul de Pinet« (BOB) beskyttes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  EUT C 253 af 4.8.2017, s. 4.